##### **Canon lanserer nytt digitalvideokamera for høyoppløselig filmproduksjon**

**Oslo, 4. november / HOLLYWOOD, California, 3. november, 2011** — Canon Inc. og Canon Norge lar i dag teppet gå opp for et nytt digitalt videokamera med utskiftbart objektiv, som forener eksepsjonell bildeytelse med enestående mobilitet og mulighet for utvidelse. Canon vil oppfylle filmbransjens krevende produksjonsbehov. Videokameraet, som har nyutviklet CMOS-sensor med ca. 8,29 megapiksler, tilsvarende Super 35mm, vil være tilgjengelig i to modeller: EOS C300 digitalt videokamera, utstyrt med EF-fatning som gir kompatibilitet med Canons eksisterende, allsidige serie med utskiftbare EF-objektiver for EOS digitale speilreflekskameraer, og EOS C300 PL digital videokamera med PL-fatning for bruk med industristandard PL-objektiver.

Canons introduksjon av EOS C300/C300 PL sammenfaller med lanseringen av Cinema EOS-systemet, som markerer Canons dedikerte inntreden i den digitale høyoppløselige produksjonsindustrien. Det nye profesjonelle, digitale cinematografi-systemet omfatter produktkategoriene objektiver, digitale videokameraer og digitale speilreflekskameraer.

Stjernespekket rolleliste

EOS C300 har EF-objektivfatning og glamorøse støttespillere – nemlig Canons avanserte EF-objektiver. Utvalget omfatter ikke bare utvalget utskiftbare EF-objektiver for EOS speilreflekskameraer, som har oppnådd tillit og respekt fra fotografer i hele verden, men også EF Cinema-objektivene i det nylig lanserte Cinema EOS-systemet. Med et Canon EF-objektiv skjer C300-objektivets vignetteringskorrigering[[1]](#endnote-1) automatisk i samsvar med objektivets optiske egenskaper og aktivering av iriskontroll fra videokameraeti. EF-objektivene gir også mulighet for lagring av metadatai, som navnet på objektivet, blenderåpning og lukkerhastighet.

Imponerende høyoppløselig Full HD-ytelse

Canon EOS C300/C300 PL har nyutviklet CMOS-sensor tilsvarende Super 35mm, med ca. 8,29 millioner effektive piksler og en pikselstørrelse som er større enn på konvensjonelle profesjonelle videokameraer. Dette sikrer større lyssamlende kapasitet, økt følsomhet og redusert støynivå. Sensoren leser Full HD (1920 x 1080 piksler) videosignaler for hver av de tre RGB primærfargene, noe som reduserer forekomsten av moaré-mønster samtidig som det sikrer høy oppløsning med 1000 horisontale TV-linjer.

CMOS-sensoren har økt signalavlesningshastighet og reduserer dermed rullende lukkerskjevheter – et vanlig fenomen for CMOS-sensorer der objekter i rask bevegelse kan fremstå med diagonale forvrengninger. Kombinasjonen av en kraftig sensor og Canons avanserte DIGIC DV III bildeprosessor sørger dessuten for høypresisjons gammaprosessering og jevne fargegraderinger.

I tillegg til MPEG-2 Full HD-kompresjon (MPEG2 422@HL-kompatibel), benytter   
EOS C300/C300 PL 4:2:2 fargesampling som sikrer høyoppløselig ytelse som minimerer forekomst av ujevnheter ved chroma-kanter. Med maksimal opptakshastighet på 50 Mbps, støtter videokameraet lagring av høykvalitets video.

Videokameraets bilde- og lydlagring benytter industristandard MXF (Material eXchange Format) open-source filformat som er ideelt for ikke-lineære redigeringssystemer. Ved lagring på allsidige, lett tilgjengelige CF-kort, gir   
EOS C300/C300 PL også høy kostnadseffektivitet, og med to CF-kortlesere er det mulig å lagre videodata til to CF-kort samtidig.

Kjør kamera!

Med et kompakt kamerahus som måler 133 (b) x 179 (h) x 171 mm (d), gir Canon   
EOS C300/C300 PL eksepsjonell manøvreringsfrihet, med filming fra vinkler som er utilgjengelige for store kinokameraer, som for eksempel på bakkenivå for å lage opptak med virkningsfullt lavt perspektiv, eller langs veggflater. Kameraene oppfyller ethvert behov for fleksibilitet ute i felten, med ekstra håndtak, grep, tommelstøtte og monitorenhet, og de tilbyr også et utvalg industristandard kontakter, inkludert HD/SD-SDI video ut for eksterne opptak av høykvalitets videobilder. Ved bruk av WFT-E6B trådløs filoverføring for EOS digitale speilreflekskameraer (selges separat), kan   
EOS C300/C300 PL fjernstyres ved hjelp av vanlig utstyr som smarttelefoner eller lesebrett.

Videokameraene har fire start/stopp-knapper plassert flere steder for å oppfylle ulike måter å holde kameraet på. De kan utstyres med et utvalg tredjeparts tilbehør, som mattbokser, følgefokus og eksterne bilde- og lydopptakere. Enheten kan også enkelt integreres med tredjeparts redigeringssystemer, og det gir ekstra trygghet, takket være støv- og fuktbestandig konstruksjon og innebygd kjølingssystem.

Det nye videokameraet gjør det mulig å tilpasse bildekvaliteten til å matche profesjonelle videokameraer og EOS-serien med digitale speilreflekskameraer. Det har Canon Log Gamma som gir mulighet for flat bildekvalitet med dempet kontrast og skarphet for maksimal frihet ved etterredigering og prosessering. I tillegg til bildefrekvens på 59.41i, 50.00i, 29.97P, 25.00P og 23.98P, har EOS C300/C300 PL et 24.00p-program som matcher 24 bilder per sekund bildefrekvens, som gir høy kompatibilitet med vanlig filmproduksjonarbeid.

Andre funksjoner omfatter opptak ved rask bevegelse, som oppnås ved å lagre færre bilder per sekund for å skape action med opptil 60x normal hastighet, og langsom hastighet ned til ½,5x[[2]](#endnote-2) som muliggjøres ved å lagre flere bilder per sekund. Bildefrekvenser mellom 1 og 60 bilder per sekund (bps)[[3]](#endnote-3) kan justeres med trinn på 1 bps. I tillegg gir et utvalg egendefinerte bilder mulighet for justering av bildekvaliteten for å oppnå større kontroll med resultatet.

Ved pressehenvendelser, vennligst kontakt:  
**Hege Kolberg**

**Senior Consumer PR & Campaign Professional**

**Canon Norge as**

Hallagerbakken 110

1256 OSLO, Norway

Tel: +47 22 62 92 75

Mobile: +47 918 69 129

Fax: +47 22 62 92 01

Bakgrunnsdata om Canon

Canon er et verdensomspennende konsern som i 2010 omsatte for ca. 250 milliarder norske kroner. Canon Norge as hadde i 2010 en omsetning på ca. 1,5 milliarder norske kroner. Selskapet hadde samme året 325 medarbeidere fordelt på 12 Canon Business Centere i ulike deler av landet, og på hovedkontoret i Oslo.

Canon er den ubestridte lederen innen både bildekommunikasjon og dokumentbehandling for både konsument- og bedriftsmarkedet. Vår produkt- og løsningsportefølje omfatter alt fra foto, video, skrivere, skanner og faks til multifunksjonsprodukter med tilhørende løsninger og tjenester. Mer informasjon om selskapet finnes på [www.canon.no.](http://www.canon.no.)

1. Kompatible funksjoner varierer, avhengig av hvilket EF Cinema-objektiv som benyttes. [↑](#endnote-ref-1)
2. 1/2.5x er kun mulig ved opptak i 720p-modus. [↑](#endnote-ref-2)
3. Når 59.4i bildefrekvens er valgt. [↑](#endnote-ref-3)